钦定古今图书集成/明伦汇编/闺媛典/第197卷 > 潘士乘妻汪氏
## 钦定古今图书集成/明伦汇编/闺媛典/第197卷 > 潘士乘妻汪氏

按《婺源县志》：“汪氏，名兴兰，凤砂人。桃溪潘士乘妻。甫
笄，乘入太学从焉。见乘羸弱，即为乘纳二姬，乘谢弗
御，氏从容谓曰：‘而不为宗祊计乎’？寻二姬各举一子。
乘亡，齰龁其孤者甚多，氏屹然中立，艰苦备尝，卒抚
二孤成立。年七十卒，终身不笄不沐，服不二色，食不兼味，阃德为乡里师焉。”